РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  7

от заседание на Комисия ”Професионална квалификация, информационни технологии и статистика” на ВСС,
проведено на 09.02.2016 г.

Днес, 09.02.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел "ИОВСС", Румен Митев - началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт- статистически анализ дирекция „ИТСС” – АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“.
При обсъжданията по т.5 и т.15 от дневния ред присъства Марин Кошутов – разработчик на ЦСРД . 

1.ОТНОСНО: Проектно предложение „Изграждане на Единна информационна система на съдилищата (ЕИСС) и обучение на магистрати и служители за опериране със системата“ по Оперативна програма „Добро управление“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1.	ВЪЗЛАГА  на Елка Атанасова и експертите към комисията да предложат промени в проектно предложение „Изграждане на Единна информационна система на съдилищата (ЕИСС) и обучение на магистрати и служители за опериране със системата“ по Оперативна програма „Добро управление“.

2.ОТНОСНО: Проектно предложение „Доразвитие и централизиране на порталите в СП за достъп на граждани до информация, е-услуги и е-правосъдие“.
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ПРИЕМА ЗА ЗАПОЗНАВАНЕ проектно предложение  „Доразвитие и централизиране на порталите в СП за достъп на граждани до информация, е-услуги и е-правосъдие“.
2.2. Да се информира Висшия съдебен съвет за проектните предложения по т.1 и т.2 от дневния ред, като се внесе следният проект на решение:

Комисия "Професионална квалификация, информационни технологии и статистика" на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

2.1. ПРИЕМА за сведение информацията от Комисия „ПКИТС“ за проектни предложения „Изграждане на Единна информационна система на съдилищата (ЕИСС) и обучение на магистрати и служители за опериране със системата“  и „Доразвитие и централизиране на порталите в СП за достъп на граждани до информация, е-услуги и е-правосъдие“ по Оперативна програма „Добро управление“.
  
Предложението да се внесе като редовна точка от дневния ред за  заседанието на ВСС на 11.02.2016 г.

3.ОТНОСНО: Въвеждане на подробни статистически кодове на видовете дела.
Приложение: Извлечение от протокол №4/27.01.2016 г. от заседанието на ВСС.
В изпълнение на решение на Висшия съдебен съвет,

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ПРИЕМА за сведение информацията за въвеждане на подробни статистически кодове на видовете дела.
3.2. ВЪЗЛАГА на Мария Кузманова за следващото заседание на комисията да представи информация за изготвянето на окончателен вариант на статистическите кодове и възможната дата за въвеждането им.

4.ОТНОСНО: Програма на кръгла маса на тема: „Въвеждането на Европейския идентификатор за съдебна практика (ECLI) в България – предизвикателства и перспективи“, 12.02.2016 г., 10.30 ч.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПРЕДЛАГА на членовете на ВСС да вземат участие в  кръгла маса на тема: „Въвеждането на Европейския идентификатор за съдебна практика (ECLI) в България – предизвикателства и перспективи“ на 12 февруари 2016 г. от 10,30 ч. в залата на Съюза на юристите в България.

Комисията обединява т. 5 и т. 15 от предварително обявения дневен ред:

5.ОТНОСНО: Писмо от и.ф. председател на Софийски апелативен съд относно Централизираната система за разпределение на делата.
Приложение: Извлечение от протокол №4/26.01.2016 г.  от заседанието на КАОСНОСВ.

15.ОТНОСНО: Становище от разработчика на Централизирана система за разпределение на делата /ЦСРД/ по въпроси, възникнали с използването на ЦСРД в Районен съд гр. Варна.
 
След като се запозна с писменото  становище на разработчика и  изслуша Марин Кошутов, управител на „Смарт Системс 2010“ относно възникнали въпроси свързани с използването на Централизираната система за случайно разпределение на делата  

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. ПРИЕМА писменото становище на разработчика на Централизираната система за разпределение на делата за сведение. 
5.2. ВЪЗЛАГА на разработчика на Централизираната система за разпределение на делата да изготви доклад за алгоритъма за изравняване на натоварването. 

6.ОТНОСНО: Писмо от председателя на Окръжен съд гр. Варна относно минималните стандарти за оборудване на пресофис и необходими информационни масиви в съдебната власт.
Приложение: Извлечение от протокол №4/03.02.2016 г. от заседанието на КБФ.
След оценка на параметри на компютърна техника, съответстваща по цена  на поисканите финансови средства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. ВРЪЩА искането на председателя на Окръжен съд гр. Варна за окомплектоване с обосновка на необходимостта от използване на компютърна техника с повишени технически параметри, оферти и справка за наличната техника.

7.ОТНОСНО: Писмо от изпълнителния директор на Институт за пазарна икономика относно заявление за достъп до информация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ОТЛАГА разглеждането на т.7 от дневния ред за следващо заседание на комисията за изготвяне на отговор.

8.ОТНОСНО: Писмо от главния секретар на Министерство на правосъдието относно предоставени помещения в съдилищата на  „Информационно обслужване“ АД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Да се изпрати  на окръжните съдилища копие от писмото от Министерство на правосъдието и се изиска информация относно  необходимостта от услугите, предоставяни от „Информационно обслужване“ АД, в срок до 26.02.2016 г..

9.ОТНОСНО: Писмо от изпълнителния директор на „Информационно обслужване“ АД относно поддържане на Национална информационна система „ДЕЛФИ“ във фирмено отделение на Софийски градски съд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. Да се покани на заседанието на комисията  на 16.02.2016г.  председателят на Софийски градски съд за обсъждане на въпросите, повдигнати в писмото от изпълнителния директор на „Информационно обслужване“ АД относно поддържане на Национална информационна система „ДЕЛФИ“.

10.ОТНОСНО: Писмо от председателя на Районен съд гр. Айтос относно използването на „Справочна система JES ON LINE“.
.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Отпускането на финансови средства от бюджета на съдебната система, предвид параметрите, съгласно офертата на „Справочна система JES ON LINE“, е нецелесъобразно.
10.2. Изпраща решението по т.10.1 на председателя на Районен съд гр. Айтос. 

11.ОТНОСНО: Искане от председателя на Районен съд гр. Пазарджик за осигуряване на средства за закупуване на компютърна техника.
Поисканата техника е за новоназначени магистрати, за които няма налична.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1.  Целесъобразно е осигуряването на средства на Районен съд гр. Пазарджик за закупуване на 3 броя компютърни конфигурации на обща стойност 1 821,00 лв. с ДДС и 3 броя принтери на обща стойност 1 149,00 лв. с ДДС.
11.2. Изпраща решението по т.11.1 на комисия „Бюджет и финанси“ на ВСС, по компетентност.

12.ОТНОСНО: Писмо от председателя на Окръжен съд гр. Пловдив относно приложение на индексите за резултатите от инстанционната проверка на съдебни актове за окръжните съдилища по наказателни, граждански и търговски дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. ПРЕПРАЩА писмото от председателя на Окръжен съд гр. Пловдив относно приложение на индексите за резултатите от инстанционната проверка на съдебни актове за окръжните съдилища по наказателни, граждански и търговски дела на Комисия по анализ и отчитане степента на натовареност на органите на съдебната власт на ВСС, за запознаване.
12.2. ПРЕПРАЩА писмото от председателя на Окръжен съд гр. Пловдив относно приложение на индексите за резултатите от инстанционната проверка на съдебни актове за окръжните съдилища по наказателни, граждански и търговски дела на Работната група за индексите.  

13.ОТНОСНО: Решение на Висш съдебен съвет относно обсъждане Доклада на комисията до Европейския парламент и Съвета относно напредъка на България по механизма за сътрудничество и проверка от 27.01.2016 г.
Приложение: Извлечение от протокол №6/03.02.2016 г. от заседанието на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

13.1. ПРИЕМА за сведение решението на Висш съдебен съвет относно обсъждане Доклада на комисията до Европейския парламент и Съвета относно напредъка на България по механизма за сътрудничество и проверка от 27.01.2016 г.

14.ОТНОСНО: Благодарствено писмо от Фейзула Базоли.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

14.1. ПРИЕМА за сведение благодарствено писмо от Фейзула Базоли за бързата, професионална и компетентна реакция относно  централния уеб базиран интерфейс за публикуване на съдебните актове. 

16.ОТНОСНО: Писмо от и.ф. председател на Районен съд гр. Сливница относно внедряване на нова система за управление на съдебните дела САС „Съдебно деловодство“. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

16.1. Целесъобразно е осигуряването на средства на Районен съд гр. Сливница за внедряване на САС „Съдебно деловодство“ на стойност 592 лв.
16.2. Изпраща решението по т.16.1 на комисия „Бюджет и финанси“ на ВСС, по компетентност.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ